పుదుక్కోట: తమిళనాడు దివంగత ముఖ్యమంత్రి జయలలిత అస్వస్థతతో గత ఏడాది ఆసుపత్రిలో చేరినప్పుడు తాను ఆమెను చూడలేదని మరో మంత్రి బయటపెట్టారు. జయలలిత మృతిపై అనుమానాల నివృత్తికి రాష్ట్ర ప్రభుత్వం  ఏర్పాటు చేసిన దర్యాప్తు కమిషన్ ముందు సాక్ష్యమిచ్చేందుకు తాను సిద్ధంగా ఉన్నట్టు తమిళనాడు పర్యాటక శాఖ మంత్రి వెల్లమండి నటరాజన్ ఆదివారంనాడు మీడియోకు తెలిపారు. 'అపోలో ఆసుపత్రిలో అమ్మను నేను చూడలేదు. ఆసుపత్రి రెండో అంతస్తు వరకే మేము వెళ్లగలిగాం. ఆ తర్వాత ఎవర్నీ ఆ గది (అమ్మ ఉన్న గది) లోనికి అనుమతించ లేదు' అని నటరాజన్ తెలిపారు. దర్యాప్తు కమిషన్ తనకు సమన్లు పంపిన పక్షంలో తాను నిజం వెల్లడించేందుకు సిద్ధమేనని చెప్పారు. నిజానికి తనతో పాటు మరి మంత్రులంతా కమిషన్ ముందు సాక్ష్యం చెప్పేందుకు సిద్ధంగానే ఉన్నట్టు తెలిపారు. కాగా, తాను జయలలితను ఆసుపత్రిలో చూడలేదని సీనియర్ మంత్రి దిండిగుల్ శ్రీనివాసన్ ఇప్పటికే ప్రకటించారు. ఆయన వాదనను ఆయన మంత్రివర్గ సహచురులు కొందరు బలపరచగా, జయలలితను ఆసుపత్రిలో కలిశామని మరికొందరన్నారు. ఏ పరిస్థితుల్లో జయలలిత 2016 సెప్టెంబర్ 22న ఆసుపత్రిలో చేరారు? ఆ ఏడాది డిసెంబర్ 5న అమ్మ మృతి చెందేవరకూ ఆమెకు ఇచ్చిన ట్రీట్మెంట్ ఏమిటన్న దానిపై దర్యాప్తు జరపాల్సిందిగా రాష్ట్రప్రభుత్వం మద్రాసు హైకోర్టు రిటైర్డ్ జడ్జి ఎ ఆరుముగసామితో ఏక సభ్య కమిషన్ను గత నెలలో నియమించింది.
pudukkota: tamilanadu divangata mukhyamantri jayalalita aswasthathatho gatha edaadi aasupatrilo cherinappudu taanu aamenu chudaledani maro mantri bayatapettaru. jayalalita mrutipai anumaanaala nivruttiki rashtra prabhutvam  erpaatu chesina daryaaptu kamishan mundu saakshyamichenduku taanu siddamgaa unnattu tamilanadu paryaataka saakha mantri vellamandi natarajan aadivaaramnaadu medioku telipaaru. 'apolo aasupatrilo ammanu nenu chudaledu. aasupatri rendo antastu varake memu vellagaligaam. aa tarvaata evarni aa gadi (amma unna gadi) loniki anumatincha ledu' ani natarajan telipaaru. daryaaptu kamishan tanaku samanlu pampina pakshamlo taanu nijam velladinchenduku siddhamenani cheppaaru. nijaaniki tanatho paatu mari mantrulantaa kamishan mundu saakshyam cheppenduku siddhamgaane unnattu telipaaru. kaga, taanu jayalalitanu aasupatrilo chudaledani seanier mantri dindigul srinivasan ippatike prakatinchaaru. aayana vaadananu aayana mantrivarga sahachurulu kondaru balaparachagaa, jayalalitanu aasupatrilo kalisamani marikondarannaru. e paristhitullo jayalalita 2016 september 22na aasupatrilo cheraaru? aa edaadi dissember 5na amma mruti chendevarakuu aameku ichina treatment emitanna daanipai daryaaptu jarapalsindiga rashtraprabhutvam madrasu hycortu retired jadji e aarumugasaamito eka sabhya kamishannu gatha nelalo niyaminchindi.